Publication: Magyar Közlöny
Issue: MK-2003-154 (Year: 2003, Number: 154)
Era: 1990-2004
Section: A vízgazdálkodási társulatokról szóló 160/1995. (XII. 26.) Korm. rendelet 14. §-ának (3) bekezdésében foglaltak
Paragraph Index: 2542

l) A 3. pont g) alpont második és harmadik bekezdése helyébe a következõ rendelkezés lép: „Költségvetési átfutó kiadásként kell elszámolni az olyan kifizetéseket, amelyek az államháztartás szervezete alap-, illetve vállalkozási tevékenységének ellátásához közvetve kapcsolódó, ideiglenes vagy lebonyolítás jellegû kiadásokat jelentenek, a munkavállalóknak adott munkabérelõlegeket, az utólagos elszámolásra nyújtott különbözõ elõlegeket, a polgári szolgálatot teljesítõkkel kapcsolatos kifizetéseket, a szállítóknak adott elõlegeket (a beruházási elõlegek kivételével), az államháztartás által folyósított (megelõlegezett) társadalombiztosítási és családtámogatási ellátásokat. Költségvetési egyéb kiegyenlítõ kiadásként kell elszámolni az államháztartás szervezetének saját pénz- és bankszámlái, elõirányzat-felhasználási keretszámlái közötti pénzforgalmat.” ly) A 4. pont a) alpont a következõ szövegrésszel egészül ki: „Az államháztartás szervezete értékelési tartalékként csak a Tv. 58. §-a szerinti piaci értékelés alapján meghatározott értékhelyesbítésnek megfelelõ összeget mutathatja ki (az 59/A—59/F. §-ok szerinti valós értéken történõ értékelést az államháztartás szervezete nem alkalmazhatja!). A tõkeváltozások alszámlái az Ámr. 145. § (1) bekezdés szerinti 12/a. számú melléklet Mérlegjelentés oszlopainak tagolását követik. Minden év elején a nyitó rendezõ tételek keretében az elõzõ évi tõkeváltozások alszámláinak egyenlegét át kell vezetni az elõzõ évek tõkeváltozásai fõkönyvi számlára.”

Source: https://magyarkozlony.hu/hivatalos-lapok/9537582eca4db12e59540989aea1100d2c6d60d9/dokumentumok/f5224efd525a27af43cb1e2d48d16a19f4fd71ef/letoltes